|  |  |  |
| --- | --- | --- |
|  | **OBEC Dravce**  | Výtlačok číslo: ../2 |
| **Všeobecne záväzné nariadenie****(VZN)** | Číslo nariadenia:**2/2015** |
| **o určení miesta a času zápisu dieťaťa na plnenie povinnej školskej dochádzky v základnej škole, ktorej zriaďovateľom je obec Dravce** |
| Návrh VZN vyvesený / zvesený na úradnej tabuli a webe obce dňa: | **.......2015 / .........2015** |
| *Lehota na predloženie pripomienok k návrhu VZN do (včítane):* | **......2015** |
| *Doručené pripomienky (počet) :* |  |
| *Vyhodnotenie pripomienok k návrhu VZN uskutočnené dňa:* |  |
| *Vyhodnotenie pripomienok k návrhu VZN doručené poslancom dňa:* |  |
| **Dátum schválenia VZN** | **Číslo uznesenia** | **Dátum vyvesenia / zvesenia na úradnej tabuli** | **Dátum účinnosti** |
|  |  |  | **01.01.2016** |

....................................................................

Peter Faltin, starosta obce

Obecné zastupiteľstvo obce Dravce na základe ust. § 6 ods.1 a ust. § 11 ods. 4 písm. g) zákona SNR č. 369/1990 Zb. o obecnom zriadení v znení neskorších právnych predpisov a na základe ust. § 20 ods.3 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov vydáva toto

**VŠEOBECNE ZÁVÄZNÉ NARIADENIE č. 4/2015**

**o určení miesta a času zápisu dieťaťa na plnenie povinnej školskej dochádzky v základnej škole, ktorej zriaďovateľom je obec Dravce.**

**Čl. 1**

**Úvodné ustanovenia**

1. Obec je zriaďovateľom Základnej školy Dravce, Dravce č. 97, Dravce.
2. Účelom tohto všeobecne záväzného nariadenia je určiť miesto a čas zápisu dieťaťa na plnenie povinnej školskej dochádzky.
3. Povinná školská dochádzka začína začiatkom školského roka, ktorý nasleduje po dni, keď dieťa dovŕši šiesty rok veku a dosiahne školskú spôsobilosť, ak školský zákon neustanovuje inak.

**Čl. 2**

**Miesto a čas zápisu na plnenie povinnej školskej dochádzky**

1. Zákonný zástupca dieťaťa je povinný prihlásiť dieťa na plnenie povinnej školskej dochádzky v základnej škole v školskom obvode, v ktorom má dieťa trvalý pobyt, ak zákonný zástupca pre svoje dieťa nevyberie inú základnú školu.
2. Zápis dieťaťa do 1. ročníka sa vykoná v Základnej škole Dravce, Dravce č. 97, Dravce v **prvý úplný aprílový týždeň**, ktorý predchádza začiatku školského roka, v ktorom má dieťa začať plniť povinnú školskú dochádzku.

Riaditeľ školy zverejní obvyklým spôsobom najneskôr 15 dní pred termínom zápisu miesto, čas a ďalšie podrobnosti zápisu detí do 1. ročníka.

1. Zákonný zástupca predloží pri zápise na povinnú školskú dochádzku v zmysle školského zákona osobné údaje dieťaťa a jeho zákonného zástupcu:
	* meno a priezvisko, dátum narodenia, rodné číslo, miesto narodenia, národnosť, štátne občianstvo, trvalé bydlisko dieťaťa,
	* meno a priezvisko, adresu zamestnávateľa, trvalé bydlisko a telefónny kontakt zákonných zástupcov.

**Čl. 3**

**Sankcie**

1. V prípade, že si zákonný zástupca nesplní povinnosť prihlásiť dieťa na plnenie povinnej školskej dochádzky, dopustí sa priestupku, za ktorý mu môže obec uložiť v zmysle § 37 zákona 596/2003 Z.z. pokutu do **331,50 €**.

**Čl. 4**

**Spoločné a záverečné ustanovenia**

1. Zmeny a doplnky tohto všeobecne záväzného nariadenia schvaľuje Obecné zastupiteľstvo obce Dravce.
2. Toto Všeobecne záväzné nariadenie o určení miesta a času zápisu dieťaťa na plnenie povinnej školskej dochádzky v základnej škole, ktorej zriaďovateľom je obec Dravce bolo schválené uznesením Obecného zastupiteľstva č. ................... zo dňa ..... decembra 2015 a nadobúda účinnosť dňom 01.01.2016.

V Dravciach, dňa ..... novembra 2015

 ...................................................................

 Peter Faltin, starosta obce